armvectores/hy_wikipedia_2023 huggingface dataset:
Քարիմա Աբբուդ

Քարիմա Աբբուդ (արաբ․՝ كريمة عبّود‎‎, նոյեմբերի 18, 1893(1893-11-18), Bethlehem, Փենսիլվանիա, ԱՄՆ - 1940, Նազարեթ, Մանդատային Պաղեստին, Միացյալ Թագավորություն), պաղեստինցի լուսանկարիչ, համարվում է տարածաշրջանում լուսանկարչությամբ պրոֆեսիոնալ զբաղվող առաջին կինը։  Հայտնի է որպես՝  «Տիկին լուսանկարիչ» («Lady Photographer»)։


== Կենսագրություն ==
Քարիմա Աբբուդը ծնվել է 1891-1899 թվականներին Շեֆարամի բողոքական քահանա՝ Ասադ Աբբուդայի ընտանիքում։ Ընտանիքը երկար ժամանակ տեղափոխվել է քաղաքից քաղաք և վերջապես հաստատվել Բեթղեհեմում։ 1913 թվականին Քարման նվեր է ստացել իր առաջին լուսանկարչական սարքը և սկսել է նկարել հարազատներին, ընկերներին և բնապատկերներ։ Աբվարտել է Երուսաղեմի Շմիդթի իգական դպրոցը։ Ավելի ուշ լեզվաբանություն է ուսումնասիրել Բեյրութի Ամերիկյան համալսարանում։ Ծնողների մահից հետո՝ 1940-ական թվականներին տեղափոխվել է Երուսաղեմ, իսկ հետո Բեթլեհեմ։ Մահացել է Նազարեթում։


== Լուսանկարչություն ==
1930-ական թվականներից սկսել է պրոֆեսիոնալ զբաղվել լուսանկարչությամբ։ Դիմանկարներից և բնապատկերներից բացի, լուսանկարել է Մերձավոր Արևելքի քաղաքները՝ Նազարեթը, Բեթղեհեմը, Բաալբեկը, Տվերիան և այլն։ Հաճախ լուսանկարները ձեռքով գունավորել է։ Լուսանկարել է հարյուրավոր լուսանկարներ, որոնց մեծ մասը 1948-1949 թվականների արաբա-իսրայելական պատերազմի տարիներին անհետ կորել են։ 2006 թվականին Երուսաղեմի այն տանը, որտեղ ենթադրաբար 1930-1948 թվականներին ապրել է Քարիմա Աբբուդը, գտնվել են նրա 400 լուսանկար։

Քարիմա Աբբուդի լուսանկարներից
		
		
		


== Ծանոթագրություններ ==
Զանի

Անվան այլ կիրառումների համար տե՛ս՝ Զանի (այլ կիրառումներ)Զանի, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կոսովոյի ալբանացիներ

Կոսովոյի ալբանացիներ (ալբ․՝ Shqiptarët në Kosovë, կոսովարներ, ալբ․՝ Kosovar), թվաքանակով ամենամեծ էթնիկ խումբը Կոսովոյում։
Ըստ 1991 թվականին Հարավսլավիայում անցկացված մարդահամարի տվյալների, որն ալբանացիները բոյկոտել են, Կոսովոյում ապրում էին 1,596,072 մլն էթնիկ ալբանացիներ (բնակչության 81,6 %-ը)։ 2000 թվականի տվյալներով նրանց թիվը կազմել է 1,584,000-ից մինչև 1,733,600 (բնակչության 88%-ը)։ Ներկայում նրանք կամզում են երկրի բնակչության 92,93%-ը։
Կոսովոյի ալբանացիներն էթնիկ ալբանացիներ են, որոնք ծագել են այդ տարածաշրջանում՝ անկախ այն հանգամանքից, թե ապրում են արդյոք Կոսովոյում։ Կոսովոյի պատերազմից հետո Կոսովոյի ալբանացիների մեծ սփյուռք է ձևավորվել հիմնականում Գերմանիայում և Շվեյցարիայում։ Ենթադրվում է, որ 500 000 Կոսովոյի ալբանացիներ ապրում են Շվեյցարիայում կամ Գերմանիայում (մոտ 300,000 Գերմանիայում և 200,000 Շվեյցարիայում), ինչը կազմում է Կոսովոյի ալբանացիների ընդհանուր թվի մեկ հինգերորդը։


== Պատմություն ==
Կոսովոյում ալբանացիների բնակության առաջին վկայությունները վերաբերում են Միջնադարին։ Էթնիկական նույնականությունը գոյություն չի ունեցել ալբանական և էթնիկական մյուս խմբերի շրջանում Կոսովոյում Օսմանյան գերիշխանության տարիներին։ Դրա փոխարեն հիմնվել են սոցիալ-մասնագիտական, սոցիալ-տնտեսական և տարածաշրջանային նույնականություններ։ Երբեմն հարաբերությունները մուսուլմանների և քրիստոնյաների միջև սրվել են։


== Ծանոթագրություններ ==
Ռամոն Գրոսո

Ռամոն Գրոսո (իսպ.՝ Ramón Grosso, դեկտեմբերի 8, 1943(1943-12-08), Մադրիդ, Իսպանիա - փետրվարի 13, 2002(2002-02-13), Մադրիդ, Իսպանիա), իսպանացի ֆուտբոլիստ, հարձակվող։ Խաղացել է Իսպանիայի ֆուտբոլի ազգային հավաքականում։


== Կենսագրություն ==
Ծնվել է Մադրիդում։ 15 տարեկանում հայտնվել է «Ռեալ Մադրիդ»-ի ֆուտբոլիստների պատրաստման համակարգում։ Չորս ամիս «Ատլետիկո Մադրիդ»-ում փոխանակվելուց հետո նա հաստատվել է որպես հարձակման առանցքային խաղացող և օգնել թիմին խուսափել բարձրագույն դիվիզիոնից դուրս մնալուց։ Ապա վերադարձել է «Ռեալ» և հաջորդող 12 տարիների ընթացքում խաղացել է ակումբի կազմում։
Չնայած ակումբում խաղում էին այնպիսի ֆուտբոլիստներ, ինչպիսիք են Ամարո Ամանսիոն, Ֆրանսիսկո Խենտոն և Ֆերենց Պուշկաշը, Գրոսոն առաջին երկու մրցաշրջաններում կարողացել է դառնալ «Ռեալի» լավագույն ռմբարկուն՝ 1964/65 թվականների 28 հանդիպումներում խփելով 17 գնդակ և 1965/66 թվականների 29 խաղերում՝ 11 գնդակ։ 1964 թվականի սեպտեմբերին 23-ին նորամուտն է նշել է ՈւԵՖԱ-ի չեմպիոնների լիգայում, երբ «Ռեալ»-ը 5:2 հաշվով արտագնա հաղթանակ է տարել Դանիայի «Բ-1909» ակումբի նկատմամբ։
Հաջորդ տարիների ընթացքում Գրոսոոն խաղացել է տարբեր դիրքերում այդ թվում՝ որպես դարպասապահ «Trofeo Ramón de Carranza» մրցաշարում «Բոկա Խունիորս» դեմ խաղում։ Թիմի առաջնորդի դերի համար ստացել է Obrero մականունը։ Հեռացել է «Ռեալից» 1976 թվականին 32 տարեկանում և ավարտել է ֆուտբոլիստի կարիերան։
Հաջորդ տասնամյակում Գրոսոն աշխատել է «Ռեալ»-ում որպես մարզիչ․ սկզբում ղեկավարել է «երիտասարդական» թիմը, երկու մրցաշրջան անցկացրել է Սեգունդայում՝ որպես «Ռեալ Մադրիդ Կաստիլիա»-ի գլխավոր մարզիչ (24 խաղ 1986/87 մրցաշրջանում և մեկ խաղ՝ 1996/97 մրցաշրջանում, որից հետո ակումբը անցել է երրորդ դիվիզիոն), և վերջապես ստացել է մարզչի օգնականի պաշտոնը հիմնական թիմում։ 1991 թվականի մարտի 24-ին, Ալֆրեդո դի Ստեֆանոյի հրաժարականից հետո և մինչև Ռադոմիր Անտիչի նշանակումը որպես գլխավոր մարզչի պաշտոնակատար, թիմին առաջնորդել է 1-1 հաշվով ոչ-ոքի «Ռեալ Օվիեդո»-ի դեմ տնային խաղում։


=== Միջազգային խաղեր ===
Գրոսոն երեք տարվա ընթացքում 14 անգամ խաղադաշտ է դուրս եկել Իսպանիայի հավաքականի կազմում։ Միջազգային ասպարեզում առաջին հանդիպումը տեղի է ունեցել 1967 թվականի փետրվարի 1-ին, երբ թիմը ոչ ոքի է խաղացել Թուրքիայի հավաքականի հետ Ալի Սամի Յոն մարզադաշտում 1968 թվականի Եվրոպայի ֆուտբոլի առաջնության որակավորման խաղում։ Թիմերի հաջորդ խաղում Գրոսոն գոլ  է խփել՝ 2-0 հաշվով Բիլբաոյում Իսպանիայի հաղթանակին նպաստելու համար։


=== Մահ ===
Քաղցկեղի դեմ երկար պայքարից հետո Գրոսոն 2002 թվականի փետրվարի 13-ին մահացել է Մադրիդում 58 տարեկանում։


== Ձեռքբերումներ ==
 «Ռեալ Մադրիդ»Իսպանիայի չեմպիոն (7)՝ 1964/65, 1966/67, 1968/69 1971/72, 1974/75 1975/76
ՈՒԵՖԱ Չեմպիոնների Լիգա Եվրոպական գավաթ 1965–66-ի գավաթակիր
Ֆուտբոլի Իսպանիայի գավաթ-ի գավաթակիր (3)։ 1969/70, 1973/74, 1974/75.


== Ծանոթագրություններ ==


== Արտաքին հղումներ ==
Ռամոն Գրոսո պրոֆիլը BDFutbol կայքում
BDFutbol coach profile
National team data (Իսպաներեն)
Real Madrid biography (Իսպաներեն)
Հենդերսոն շրջան (Թենեսի)

Անվան այլ կիրառումների համար տե՛ս՝ Հենդերսոն շրջան (այլ կիրառումներ)Հենդերսոն շրջան (անգլ.՝ Henderson County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.347 կմ² է, բնակչությունը՝ 25.522 մարդ (2000 թ. տվյալներով)։ Շրջկենտրոնն է Լեքսինգտոն բնակավայրը։ Կազմավորվել է 1821 թ.։
Աստերոիդների ցանկ (93601-93700)

Աստերոիդների ցանկ (93501-93600)  • Աստերոիդների ցանկ  • Աստերոիդների ցանկ (93701-93800)
 Աստերոիդների ցանկ (93501-93600)  • Աստերոիդների ցանկ  • Աստերոիդների ցանկ (93701-93800)


== Աղբյուր ==
«Discovery Circumstances: Numbered Minor Planets (90001)-(95000)»։ www.minorplanetcenter.net
Հայրեր և պապեր

«Հայրեր և պապեր» (ռուս.՝ «Отцы и деды»), խորհրդային քնարական կինոկատակերգություն, որը նկարահանել է ռեժիսոր Յուրի Եգորովը 1982 թվականին։


== Սյուժե ==
Լուկով պապը (Անատոլի Պապանով), որը շուտով անցնելու է կենսաթոշակի, մնացել է եռանդուն և կենսասեր մարդ։ Նա որոշում է ամուսնանալ, բայց Լուկով որդին (Վալենտին Սմիրնիտսկին) ասում է, որ պապի համար ուշ է ամուսնանալու համար։


== Դերերում ==
Անատոլի Պապանով – Ալեքսեյ (Ալյոշա) Պավլովիչ Լուկով ավագ, Պաշայի հայրը, Ալյոշայի պապը, Լյուսյայի սկեսրայրը, Սեմյոն Իլյիչ մանկության ընկերը և գործընկերը
Վալենտին Սմիրնիտսկի – Պավել (Պաշա) Ալեքսեևիչ Լուկով, Ալեքսեյ Պավլովիչի որդին, Լյուսյայի ամուսինը, Ալյոշայի հայրը, Կոլյայի նախկին համադասարանցին և ընկերը
Ալեքսեյ Յասուլովիչ – Ալեքսեյ (Ալյոշա) Պավլովիչ Լուկով կրտսեր, Պաշայի և Լյուսյայի որդին, Ալեքսեյ Պավլովիչի թոռը, Մաշայի համադասարանցին և ընկերը
Գալինա Պոլսկիխ – Լյուդմիլա (Լյուսյա) Ալեքսանդրովնա Լուկովա, Պաշայի կինը, Ալյոշայի մայրը, Ալեքսեյ Պավլովիչի հարսը
Լյուդմիլա Արինինա – Վերա Սերգեևնա Պոպովա, Ալեքսեյ Պավլովիչի ծանոթը, բժիշկ, բնակարանների հանձնաժողովի գործկոմի անդամ
Նիկոլայ Տրոֆիմով – Սեմյոն Իլյիչ, Ալեքսեյ Պավլովիչի մանկության ընկերը և գործընկերը
Մարիա Պիսկունովա – Մաշա, Նիկոլայի դուստրը, Ալյոշայի դասընկերուհին և ընկերուհին (լուսագրերում՝ Մաշա Պիսկունովա)
Եվգենի Լազարև – Նիկոլայ (Կոլյա, «Կոլկա-պզուկ»), Մաշայի հայրը, Պաշայի նախկին համադասարանցին և ընկերը
Լիդիա Կուզնեցովա – Նատալյա (Նատաշա), Վիկտորի կինը, Մաշենկայի մայրը, Ալեքսեյ Պավլովիչի ծանոթը, վաճառողուհի տնտեսական խանութում
Նիկոլայ Մերզլիկին – Վիկտոր (Վիտյոկ), Նատաշայի ամուսինը, Մաշենկայի հայրը, հարբեցող
Իրինա Բոբկովա – Մաշենկա, Նատաշայի և Վիկտորի դուստրը
Վադիմ Անդրեև – Միխայիլ, բուլդոզերիստ
Ստանիսլավ Կորենև – բնակարանային հանձնաժողովի գործկոմի նախագահ


== Նկարահանող խումբ ==
Սցենարի հեղինակներ՝ Արկադի Ինին, Յուրի Եգորով
Բեմադրող ռեժիսոր՝ Յուրի Եգորով
Բեմադրող օպերատոր՝ Ալեքսանդր Կովալչուկ
Բեմադրող նկարիչ՝ Նիկոլայ Եմելյանով
Կոմպոզիտոր՝ Մարկ Ֆրադկին
Տնօրեն՝ Միխայիլ ՍապոժնիկովՖիլմի պրեմիերան տեղի է ունեցել 1982 թվականի սեպտեմբերի 21-ին։ Սա ռեժիսոր Յուրի Եգորովի վերջին ֆիլմն է, որը մահացել է նախքան պրեմիերան՝ 1982 թվականի փետրվարին։ Ֆիլմի նկարահանումները տեղի են ունեցել Սմոլենսկում։ Ֆիլմը դիտել են 22,1 մլն հանդիսատես։


== Ծանոթագրություններ ==
Ջոել Բեհլոկ

Ջոել Բեհլոկ կամ Ժոել Բեհլոկ (արաբերեն։ جويل بحلق), լիբանանցի գեղեցկության թագուհի, հաղթել է "Միսս Լիբանան 1997" գեղեցկության մրցույթը։


== Կարիերա ==
Բեհլոկը սովորել է Լիբանանի պետական համալսարանում։ 

Միսս Լիբանան ընտրվելուց հետո նա սկսել է իր կարիերան ոսկերչական իրերի և ոսկյա զարդերի գովազդային հոլովակներում նկարահանումով, ապա 2002 թվականին նա "The Last Cavalier"  դրամատիկական սերիալում ստացել է գլխավոր դեր։ Ավելի ուշ, նա եղել է նորաձևության ծրագրի հաղորդավարուհի, որը կոչվել է հենց իր պատվին՝ "Նորաձևությունը Ջոելի հետ": Ի վերջո նա ինքնուրույն սկսել է աշխատել որպես նորաձևության դիզայներ։


== Անձնական կյանքը ==
Ջոելը ամուսնացած է Ադել Նադերիի հետ։ Նրանք ունեն երեք երեխա։


== Ծանոթագրություններ ==
Գիվրի

Գիվրի (ֆր.՝ Guivry), Ֆրանսիայում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Համայնքը մտնում է նաև Շոնի կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02362։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 263 մարդ։


== Տնտեսություն ==
2010 թվականին 176 մարդկանցից (15—64 տարեկան) 125-ը եղել են առավել ակտիվ տնտեսվարողներ, 51-ը եղել են համեմատաբար ոչ ակտիվ (ակտիվության ցուցանիշը կազմել է 71,0 %, 1999 թվականին եղել է 69,6 %)։ 125 ակտիվ քաղաքացիներից 105-ը աշխատել են տարբեր ձեռնարկություններում (57 տղամարդ և 48 կին), անաշխատունակների թիվը կազմել է 20 մարդ (13 տղամարդ և 7 կին)։ 51 ոչ ակտիվ մարդկանցից 11-ը եղել են կամ աշակերտ կամ էլ ուսանող, 25-ը եղել են թոշակառու, 15-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Գիվրի ազգային համալսարի վիճակագրությունը (ֆր.)


== Ծանոթագրություններ ==
Նովորեսմեկեևո

Նովորեսմեկեևո (ռուս.՝ Новоресмекеево, բաշկիրերեն՝ Яңы Рәсмәкәй), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիտերկա (գյուղ, Պիտերսկի շրջան)

Պիտերկա (ռուս.՝ Питерка), գյուղ Ռուսաստանի Սարատովի մարզի Պիտերսկի շրջանի կազմում։
Բնակչությունը 2002 թվականին գրանցված տվյալներով կազմում էր 5478 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրյազնուշկա (այլ կիրառումներ)

Գրյազնուշկա, կարող է վերաբերել՝

Գրյազնուշկա - գետ Ռուսաստանում, Գուբսի վտակը
Գրյազնուշկա - գետ Ռուսաստանում, Իդոլգայի վտակը
Գրյազնուշկա - գետ Ռուսաստանում, Մամոկշայի վտակը
Գրյազնուշկա - գետ Ռուսաստանում, Ուլկայի վտակը
Գրյազնուշկա - գետ Ռուսաստանում, թափվում է Օխոտի ծովը
Դավիթ Բաքրաձե

Դավիթ Բաքրաձե (վրաց.՝ დავით ბაქრაძე; հուլիսի 1, 1972(1972-07-01), Թբիլիսի, Վրացական ԽՍՀ, ԽՍՀՄ), վրացի քաղաքական գործիչ, Միխեիլ Սաակաշվիլու հիմնադրած «Միացյալ Ազգային Շարժում» կուսակցության անդամ։ 2008 թվականի հունիսի 7-ից մինչև 2012 թվականի հոկտեմբերի 21-ը եղել է Վրաստանի պառլամենտի նախագահը։
Ավարտել է Վրաստանի տեխնիկական համալսարանը, ֆիզիկական և մաթեմատիկական գիտությունների թեկնածուի աստիճանը ստացելէ Թբիլիսիի պետական համալսարանում, 8-րդ արտաքին գործերի նախարար (2008)։
Այոս Վասիլիոս

Այոս Վասիլիոս (հուն․՝ Άγιος Βασίλειος, թուրքերեն՝ Türkeli), գյուղ Կիպրոսի Հանրապետության Նիկոսիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Գյուղը սկսած 1974 թվականից բնակեցված է հիմնականում թուրք կիպրացիներով, որոնց թիվը գյուղում չի անցնում 160-ից։


== Բնակչություն ==


== Ծանոթագրություններ ==
Կոլիզեում (Մոսկվա)

Կոլիզեում (ռուս.՝ Колизей), Մոսկվայի նախկին կինոթատրոնը, որը զբաղեցրել է Չիստոպրուդնի բուլվարում հատուկ կինոթատրոնի համար կառուցված թիվ 19 ա շենքը։
1880 թվականից սկսած տարածքի սեփականատերը և կինոթատրոնի կառուցման պատվիրատուն եղել է վաճառական Ալեքսանդր Պավլովիչ Գուսկովը։ Շենքը կառուցվել է անտիկ ճարտարապետության տարրերով` նեոկլասիցիզմի և մոդեռնի ոճով։ Շենքի ճարտարապետն է եղել Ռոման Իվանովիչ Կլեյնը։


== Շենքի պատմություն ==

19-րդ հսկայական շենքի սեփականության իրավունքը պատկանում էր հարուստ մորթեգործ Ա. Ա. Գուսկովին։ 1912 թվականին նա պատվիրեց հայտնի ճարտարապետ Ռոման Կլեյնին 20-րդ դարասկզբի ոճով կառուցել նոր շենք՝ «Կոլիզեում» անվամբ։ Անվանմանը համապատասխան՝ այն կառուցվել է անտիկ ճարտարապետության տարրերով։ Մուտքի հրապարակը ցանկապատված է սյունաշարով։
1914 թվականի օգոստոսի 5-ին «կինոթատրոնը» բացվեց հանդիսատեսի համար։ Կոլիզեումն առաջին կարգի կինոթատրոն էր, որտեղ ցուցադրվում էին այդ ժամանակվա լավագույն ֆիլմերը։ Ունեցել է 2 խոշոր նախասրահ և կինոթատրոն։

1924-1932 թթ. շենքում գործել է Պրոլետկուլտի առաջին բանվորական թատրոնը։
1932-1936 թվականներին հին թատրոնի և Ալեքսեյ Դենիսովիչ Դիկիի ստուդիայի հիման վրա ստեղծվել է Արհմիությունների համամիութենական կենտրոնական խորհրդի թատրոնը` Ալեքսեյ Դիկիի գլխավորությամբ։ Միաժամանակ շենքում է գտնվել «Սովետական կուլտուրա» թերթը։
Միաժամանակ, 1926-1970 թթ. աշուն շենքն օգտագործվել է որպես «կինոթատրոն»։ Արդեն 1926 թվականին այնտեղ կար 840 համարակալված նստատեղ և 10x12 արշինի էկրան։ Այնտեղ ցուցադրվել են «ֆիլմեր նվագախմբի և դաշնամուրի ուղեկցությամբ», սրահում նվագել է 12 երաժիշտներից բաղկացած նվագախումբը։

Կինոթատրոնի փակումից և երկար վերակառուցումից հետո շենքը 1974 թվականին փոխանցվել է «Սովրեմեննիկ» թատրոնին։


== Իրադարձություններ ==
1928 թվականին Մաքսիմ Գորկին հանդիպել է պիոներների հետ և ընտրվել պատվավոր պիոներ
2014՝ Շենքի 100-ամյակ


== Տես նաև ==
Չիստոպրուդնի բուլվար
Սովրեմեննիկ (թատրոն)


== Ծանոթագրություններ ==


== Արտաքին հղումներ ==
Дома Гуськова
Ռուսաստանի արտաքին գործերի նախարարություն

Ռուսաստանի Դաշնության արտաքին գործերի նախարարություն, ՌԴ ԱԳՆ (Министерство иностранных дел Российской Федерации, МИД РФ), Ռուսաստանի գործադիր իշխանության դաշնային մարմին, որը իրականացնում է Ռուսաստանի Դաշնության և օտար երկրների ու միջազգային կազմակերպությունների հետ հարաբերությունների պետական կառավարումը։
Ենթարկվում է ՌԴ Նախագահին Սահմանադրությունում կամ համաձայն ՌԴ օրենսդրական ակտերում նշված հարցերով։
Ղեկավարում է արտոգործնախարարը (2004 թվականից՝ Սերգեյ Լավրովը)։
ՌԴ ԱԳՆ-ն (1946-1992 թթ.՝ ՌԽՖՍՀ ԱԳՆ) կազմավորվել է որպես Օտարերկրյա գործերի ժողովրդական կոմիսարիար 1944 թվականի փետրվարի 1-ին և գոյություն է ունեցել զուգահեռ ԽՍՀՄ ԱԳՆ-ի հետ։


== Ծանոթագրություններ ==


== Արտաքին հղումներ ==
ՌԴ ԱԳՆ-ի և դրա հաստատությունների իրավական կարգավիճակը
Ռուսաստանի ԱԳՆ պաշտոնական կայք
ՌԴ և ԽՍՀՄ դեսպանները ԱՄՆ-ում
Ռուսաստանի դիվանագետները
1-ին հարավային զուգահեռական

1-ին հարավային զուգահեռականը հասարակածից 1°-ով դեպի հարավ գտնվող լայնությունների շրջանագիծն է։
Անցնում է Աֆրիկայով, Հնդկական օվկիանոսով, Խաղաղ օվկիանոսով, Հարավային Ամերիկայով և Ատլանտյան օվկիանոսով։ 

Լայնության մեկ աստիճանին համապատասխանում է 111 303 մ, հասարակածից հեռավորությունն է 111 կմ։


== Սահմաններ ==


== Հատվող տարածքները ==


== Տես նաև` ==
2-րդ հարավային զուգահեռական
1-ին հյուսիսային զուգահեռական


== Ծանոթագրություններ ==
Հիզեր Ուիլսոն

Հիզեր Ուիլսոն (անգլ.՝ Heather Ann Wilson, դեկտեմբերի 30, 1960(1960-12-30), Քին (Նյու Հեմփշիր), Նյու Հեմփշիր, ԱՄՆ), ամերիկացի քաղաքական գործիչ։


== Կենսագրություն ==
Ավարտել է ԱՄՆ-ի ռազմաօդային ուժերի ակադեմիան (1982), Օքսֆորդի համալսարանում պաշտպանել Է «Միջազգային իրավունքը և ուժի կիրառումը ազգային-ազատագրական շարժումներով» (անգլ.՝ International Law and the Use of Force by National Liberation Movements) թեզը, որի համար արժանացել է Փոլ Ռեյթերի (1988) մրցանակին։ ԱՄՆ Ազգային անվտանգության խորհրդի Եվրոպայում պաշտպանական քաղաքականության և սպառազինությունների վերահսկման բաժնի տնօրեն։ 1991 թվականին, հեռանալով պետական ծառայությունից, հիմնադրել է Keystone International ընկերությունը՝ ԱՄՆ-ի և Ռուսաստանի միջև գործարար գործընկերության զարգացման գծով։
1998 թվականին ընտրվել է ԱՄՆ Ներկայացուցիչների պալատ Նյու Մեքսիկոյի նահանգի 1-ին շրջանից, վերընտրվել 2000, 2004 և 2006 թվականներին։ 2008 թվականին հրաժարվեց 5-րդ ժամկետով վերընտրվելուց և հայտարարեց թոշակի անցնող սենատոր Փիթ Դոմենիչիի տեղի համար Սենատի ընտրություններին մասնակցելու մասին, սակայն Հանրապետական փրայմերիզը տանուլ տվեց 2-րդ շրջանը ներկայացնող կոնգրեսական Սթիվ Փիրսին։
2017 թվականի հունվարի 23-ին ԱՄՆ նախագահ Դոնալդ Թրամփը հայտարարել էր Ուիլսոնին ռազմաօդային ուժերի նախարարի պաշտոնում առաջադրելու մտադրության մասին։ Մայիսի 8-ին ԱՄՆ Սենատը 76 կողմ, 22 դեմ ձայների հարաբերակցությամբ հաստատել է այն։ 2017 թվականի մայիսի 16-ին երդվել է որպես ՌՕՈՒ նախարար (քարտուղար)։ 2019 թվականի մարտին հայտնի դարձավ, որ նա 2019 թվականի մայիսի 31-ին կհեռանա զբաղեցրած պաշտոնից՝ Էլ Պասոյում Տեխասի համալսարանը ղեկավարելու համար։


== Ծանոթագրություններ ==
Ժելանոե (քաղաքատիպ ավան, Ուկրաինա)

Ժելանոե (ուկրաիներեն՝ Желанне), քաղաքատիպ ավան Ուկրաինայի Դոնեցկի մարզի Յասինովատսկի շրջանում։
2011 թվականի տվյալներով Ժելանոե քաղաքատիպ ավանում բնակվում էր 1 486 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սեն Դալմաս լե Սելվաժ

Սեն Դալմաս լե Սելվաժ (ֆր.՝ Saint-Dalmas-le-Selvage), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Գրաս շրջանի Վալբոն կանտոնում։ Մինչև 2015 թվականի մարտը կոմունան վարչականորեն ընդգրկված էր Լե Բար սյուր Լու լուծարված կանտոնի կազմում (Գրաս շրջան)։
Կոմունայի տարածքը կազմում է 81.3 կմ², 2006 թվականին բնակչությունը կազմել է 133 մարդ աճի միտումով, 2012 թվականին՝ 125 մարդ , բնակչության խտությունը՝ 1.5 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 126 մարդ, 2012 թվականին՝ 125 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 79 բնակիչներից 59-ը եղել են տնտեսապես ակտիվ, 20-ը՝ ոչ ակտիվ (ակտիվության գործակիցը կազմել է 74.7%, 1999 թվականին եղել է 69.2 %: Աշխատունակ տարիքի 59 ակտիվ բնակիչներից աշխատում էին 56-ը (33 տղամարդ և 23 կին), 20 հաշվառված էին որպես գործազուրկ (17 տղամարդ և 6 կին)։ Աշխատունակ տարիքի 20 ոչ ակտիվ բնակիչներից 2-ը եղել են աշակերտներ կամ ուսանողներ, 10-ը՝ թոշակառուներ, իսկ 8-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 39 հարկատու տնային տնտեսություններ, որտեղ ապրում էր 93.0 մարդ։ 15 հարկատուին բաժին ընկնող շահույթը կազմել է 104 եվրո։


== Ծանոթագրություններ ==


== Արտաքին հղումներ ==
Սեն Դալմաս լե Սելվաժ կոմունայի քաղաքապետարանի պաշտոնական կայք ](ֆր.)
Լեսնոյ (Մատվեևո-Կուրգանսկի շրջան)

Անվան այլ կիրառումների համար տե՛ս՝ Լեսնոյ (այլ կիրառումներ)Լեսնոյ (ռուս.՝ Лесной), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Մալոկիրսանովսկիգյուղական համայնքի կազմի մեջ։
Նյոֆլիյո

Նյոֆլիյո (ֆր.՝ Neuflieux), համայնք Ֆրանսիայում՝ Պիկարդիա մարզի Էնա գավառում։ Մտնում է Շոնի կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02542:


== Բնակչություն ==
2010 թվականի տվյալներով համայնքի բնակչությունը կազմում է 95 մարդ։


== Տնտեսություն ==
2010 թվականին համայնքի 60 աշխատունակ (15-64 տարեկան) բնակիչներից 47-ը տնտեսապես ակտիվ էին, 13-ը՝ ոչ ակտիվ (ակտիվության ցուցանիշը կազմել է 78,3 1999 թվականին եղել է 73,0%)։ 47 տնտեսապես ակտիվ բնակիչներից աշխատում էին 44-ը (22 տղամարդ և 22 կին), գործազուրկ էին 3 մարդ (1 տղամարդ և 2 կին)։ 13 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 11-ը՝ թոշակառուներ, 5-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Նյոֆլիյո (ֆր.)
Թառափ

Թառափ, թառափը պատկանում է կռճիկային գանոիդների (հուն՝ «գանոս» - փայլուն) ձկնախմբի մեջ մտնող թառափազգիների ընտանիքին։ Տարածված է Սիբիրի գետերում (սիբիրյան թառափ), Կասպից ծովում, Վոլգա և Կուր գետերի ստորին ավազաններում, Ազովի ու Սև ծովերի ավազաններում (ռուսական թառափ)։ Դունչը երկարացած է, ատամներ չունի, կրծքային լողակի առջևի ճառագայթը հաստ փշի տեսքով է։ Թառափի մարմնի երկարությունը հասնում է մինչև 9 մ-ի։ Բազմանում է միայն գետերում՝ քաղցրահամ ջրերում։ Թառափը ձվադրում է գարնանը և ամռանը, ձկնկիթը դնում է ջրի հատակին։ Նրանց մի մասն ապրում է քաղցրահամ ջրերում, մյուսը՝ կիսագաղթող կամ գաղթող է. ձվադրման համար մտնում է գետ, ապա նորից վերադառնում ծով։ Թառափը սնվում է մանր ձկներով և հատակային անողնաշարավոր կենդանիներով։ Արժեքավոր արդյունագործական ձուկ է, ունի համեղ միս և ձկնկիթ՝ սև խավիար։
Թառափի համաշխարհային որսի հիմնական մասը բաժին է ընկնում Ռուսաստանին։
Երվանդակերտ (այլ կիրառումներ)

Երվանդակերտ անունը կարող է վերաբերել՝

Երվանդակերտ՝ պատմական հայկական քաղաք Մեծ Հայքի Այրարատ աշխարհի Արշարունիք գավառում (ներկայում գտնվում է Թուրքիայում),
Երվանդակերտ՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո)։
Սոնկոր

Սոկոլ (պարսկ․՝ شهرستان سنقر‎), մեկը այն 14 մարզերից որոնք մտնում են Իրանական նահանգ Կերմանշահի մեջ։

Մերկեզի (կենտրոնական) (بخش مرکزی)
Կոլիալի (Կուլլիե) (بخش کلیائی)2006 թվականի տվյալներով, բնակչությունը կազմում է 95 904 մարդ։


== Բնակչություն ==
Լևոն Առուստամյան

Լևոն Աղասի Առուստամյան, (մարտի 2, 1886(1886-03-02), Քարահունջ, Զանգեզուրի գավառ, Ելիզավետպոլի նահանգ, Ռուսական կայսրություն - 1937), բանվոր-հեղափոխական, Անդրկովկասում հեղափոխական շարժման մասնակից։


== Կենսագրություն ==
ԽՄԿԿ անդամ 1904 թվականից։ Ծնվել է մայիսի 2-ին, Քարահունջ գյու]ում։ 1899-ին տեղափոխվել է Բաքու, որտեղ 1902-ից ընդգրկվել է հեղափոխական շարժումների մեջ։ Բազմիցս ձերբակալվել է։ 1911-ին, չորսամյա բանտարկությունից հետո, արտաքսվել է Զանգեզուր, բայց շուտով «Արզումանով» ազգանունով նորից վերադարձել է Բաքու։ 1917-ին ընտրվել է Բաքվի խորհրդի անդամ, մարտնչել Բաքվի կոմունայի հաղթանակի համար։ 1918–1919 թվականներին կուսակցական աշխատանք է կատարել Հյուսիսային Կովկասում, այնուհետև մասնակցել է Ադրբեջանում սովետական իշխանության հաստատմանը։ 1920-ին եղել է 11-րդ կարմիր բանակի հեղռազմխորհրդի հատուկ լիազոր Լեռնային Ղարաբաղում և Զանգեզուրում, գավառային կուսկոմիտեի բյուրոյի անդամ, գավառային հեղկոմի նախագահ։ Եղել է ԽՍՀՄ խորհուրդների II համագումարի, Անդրկովկասի կոմունիստական կազմակերպությունների II համագումարի պատգամավոր։


== Ծանոթագրություններ ==
Արևելյան Սիբիր

Արևելյան Սիբիր, Ռուսաստանի ասիական տարածքի մի մասը՝ Ենիսեյից արևելք մինչև Խաղաղ օվկիանոսի ջրբաժանը և Հյուսիսային սառուցյալ օվկիանոսի ծայրամասային ծովերից մինչև Ռուսաստանի հարավային սահմանները։


== Տես նաև ==
Սիբիր
Կոմբինացիոն տատանումներ

Կոմբինացիոն տատանումներ, առաջանում են ոչ գծային համակարգում՝ բաղադրիչների տարբեր հաճախականություններով երկու կամ ավելի ներդաշնակ տատանումների ազդեցությամբ։
Կոմբինացիոն տատանումների հաճախականություններն արտահայտվում են ազդող տատանումների հաճախականությունների գումարով կամ տարբերությամբ։ Կոմբինացիոն տատանումների առաջացման երևույթն ընկած է հաճախականությունների փոխակերպման մեթոդների հիմքում։
Դարման (այլ կիրառումներ)

Դարման, կարող է վերաբերել՝

Դարման - գյուղ Արևմտյան Հայաստանում, Վանի վիլայեթի Վանի գավառում
Դարման - գյուղ Արևմտյան Հայաստանում, Էրզրումի վիլայեթի Վերին Քղիի գավառակում
Դարման - բժշկա-առողջապահական և գիտական պատկերազարդ ամսագիր
Դարման - հայկական արական անուն
Վարձակալը (վեպ)

Վարձակալը (անգլ.՝ The Householder), 1960 թվականին գրված վեպ, որի հեղինակն է Ռութ Փրաուվեր Ջհաբվալան։ Այն Փրեմ անունով մի երիտասարդ տղայի մասին է, որն իր կյանքի առաջին փուլից` ուսանողից, անցել է երկրորդ` տան վարձակալի փուլին։ Գիրքը կրթական վեպ է, որի գլխավոր հերոսը զարգացնում է իր միտքն ու բնավորությունը` մանկությունից հասունություն անցնելով տարբեր փորձությունների միջով։
Վարձակալը վեպի` ֆիլմի համար վերամշակումը թողարկվել է 1963 թվականին, և Ջհաբվալան սկսել է իր կարիերան որպես սցենարիստ` համահեղինակելով ֆիլմի սցենարը Ջեյմս Այվորիի հետ : Դա նաև Այվորիի ռեժիսորական դեբյուտն էր, ինչպես նաև` առաջին համագործակցությունը Իսմաիլ Մերչանթի հետ։ Վերջիվերջո Ջհաբվալան Օսկար մրցանակ է ստացել Մերչանթի և Այվորիի հետագա երկու արտադրանքների` «Տեսարանով սենյակ» և «Հովարդս Էնդ» ֆիլմերի սցենարների համար։


== Կերպարներ ==
Փրեմ
Ինդուս` Փրեմի կինը
Փրեմի մայրը
Պարոն Խաննա` այն քոլեջի տնօրենը, որտեղ դասավանդում է Փրեմը
Տիկին Խաննա
Պարոն Չադդհա` Պատմության ուսուցիչ
Պարոն Սոհան լալ` Մաթեմատիկայի ուսուցիչ
Ռայ` Փրեմի ավագ դպրոցի ընկերը
Հանս Լովե Կիտտի և Մոհամեդ` Հնդկաստանում ապրող սպիտակ մարդիկ և նրանց սպասավորը
Պարոն Սեիգլ` Պրեմի տանտերը


== Ծանոթագրություններ ==
Ջեյն Գինզբուրգ

Ջեյն Գինզբուրգ (անգլ.՝ Jane Carol Ginsburg, հուլիսի 21, 1955(1955-07-21), Freeport, Նասաու շրջան, Նյու Յորք, ԱՄՆ), ամերիկացի իրավաբան, Կոլումբիայի իրավաբանության դպրոցի գրական ու գեղարվեստական սեփականության իրավունքի պրոֆեսոր։ Նաև համակարգում է դպրոցի Իրավունքի, մեդիայի և արվեստի Կերնոչան կենտրոնը։ 2011 թվականին Գինզբուրգն ընտրվել է Բրիտանական ակադեմիայի անդամ։


== Կարիերա ==
Հեղինակային իրավունքի փորձագետ է, մի շարք տարբեր համաձայնագրերի ու օրենսդրական ակնարկների հեղինակ է։ Բակալավրի և մագիստրոսի դիպլոմներն ստացել է Չիկագոյի համալսարանից, իրավագիտության դոկտորի դիպլոմը` Հարվարդի իրավունքի դպրոցից, առաջատար գիտությունների մագիստրոսի աստիճանը` Ֆուլբրայթի ծրագրով (1985) և իրավունքի դոկտորի աստիճանը` Պանթեոն Ասսաս համալսարանում (1995)։ Հարվարդում եղել է Harvard Law Review պարբերականի խմբագիրը։ Իրավունքի դպրոցից հետո նա գրասենյակային աշխատող է եղել դատավոր Ջոն Գիբսոնի մոտ` ԱՄՆ երրորդ շրջանի վերաքննիչ դատարանում։ 
Նա ԱՄՆ Գերագույն դատարանի դատավոր Ռութ Բեյդեր Գինզբուրգի և իրավունքի պրոֆեսոր Մարտին Գինզբուրգի դուստրն է։ Նրա ծնողները նախկինում աշխատել են Կոլումբիայի իրավունքի դպրոցում։ Ռութ և Ջեյն Գինզբուրգները մայր ու դուստր առաջին զույգն են ԱՄՆ-ի պատմության մեջ, որ երկուսն էլ աշխատել են նույն ֆակուլտետում։ Նրա եղբայրը` Ջեյմս Սթիվեն Գինզբուրգը, Cedille Records լեյբլի հիմնադիրն է։ 


== Փոփ արվեստում ==
2018 թվականին ըստ նրա մոր` Ռութի կենսագրության, նկարահանվել է «Ըստ սեռային հատկանիշի» գեղարվեստական ֆիլմը, որտեղ դեռահաս Ջեյնին մարմնավորել է Քեյլի Սփաենին։ 


== Անձնական կյանք ==
1981 թվականին Գինզբուրգն ամուսնացել է Ջորջ Տ. Սփերա կրտսերի հետ, Նյու Ջերսիից։ Նրա ամուսինն աշխատում է Shearman & Sterling ընկերության համար։ Նրանք ունեն երկու երեխա։ Նրանց որդին` Փոլ Սփերան, դերասան է, ավարտել է Յեյլի համալսարանը 2008 թվականին։ Նրանց դուստրը` Կլարա Սփերան, ավարտել է Հարվարդի իրավունքի դպրոցը 2017 թվականին։ Ամուսնացած է շոտլանդացի դերասան Ռորի Բոյդի հետ. զույգը հանդիպել է Քեմբրիջի համալսարանում և ապրում է Նյու Յորքում։


== Ծանոթագրություններ ==


== Արտաքին հղումներ ==
Profile at the Columbia Law School website
Աննա Ադելաիդ Աբրահամս

Աննա Ադելաիդ Աբրահամս (անգլ.՝ Anna Adelaïde Abrahams, հունիսի 16, 1849(1849-06-16)[…], Միդդելբուրգ, Նիդերլանդներ - հունվարի 18, 1930(1930-01-18), Հաագա, Նիդերլանդներ), հոլանդացի նկարչուհի։ Հիմնականում ստեղծել է նատյուրմորտներ։


== Կենսագրություն ==
Աբրահամսը ծնվել է 1849 թվականի հունիսի 16-ին, Նիդերլանդների Միդդելբուրգ քաղաքում։ Նրա ուսուցիչներից են եղել Յան Ֆրեդերիկ Շուլցը,  Ռուդոլֆինա Սվանդիա Ուիլդրիկը, Մարիա Վոսը, Ադրիանա Յոհաննա Հաանենը։ 1877 թվականին հաստատվել է Հաագայում, որտեղ հաճախել է Գեղարվեստի թագավորական ակադեմիա։
1882 թվականից Աբրահամսի աշխատանքները ցուցադրվել են Levende Meesters (Կենդանի արվեստագետներ) ցուցահանդեսներում ամբողջ Նիդերլանդներում։ Ցուցահանդեսներ է ունեցել Եվրոպայի Փարիզ, Բեռլին, Դյուսելդորֆ և Բրյուսել քաղաքներում։ 1893 թվականի Կոլումբիական համաշխարհային ցուցահանդեսի ժամանակ ցուցադրվել է Չիկագոյի Գիտության և արդյունաբերության թանգարանում։
Աբրահամսը եղել է Ons Doel Is Schoonheid (Մեր նպատակը գեղեցկությունն է) արվեստի միության անդամ և եղել է Pulchri ստուդիայի ("Գեղեցկության ուսումնասիրության համար") խորհրդի անդամ։ Ամուսնացած չի եղել։ Մահացել է 1930 թվականի հունվարի 18-ին Հաագայում։


== Ժառանգություն ==
Աբրահամսի աշխատանքներից գտնվում են Ամստերդամի քաղաքային թանգարանում, Հաագայի Մեսդագ հավաքածուում, Հաագայի քաղաքային թանգարանում, Միդդելբուրգի Զեյուս թանգարանում, Օտերլոյի Կյոլլեր-Մյուլլերի թանգարանում։


== Պատկերասրահ ==

		


== Ծանոթագրություններ ==
Մերիկուրտ ան Վիմե

Մերիկուրտ ան Վիմե (ֆր.՝  Méricourt-en-Vimeu), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 112 մարդ, բնակչության խտությունը` 33.84 մարդ/կմ²։ Բնակավայրը զբաղեցնում է 3.31 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 26 կմ արևմուտք։


== Բնակչություն ==


== Տնտեսություն ==
2010 թվականին ուներ 77 աշխատունակ (15-64 տարեկան)  բնակիչ, որոնցից ակտիվ էին 59-ը, իսկ ոչ ակտիվները` 18։ Ակտիվության ցուցանիշը կազմում է 76,6 %։ 59 աշխատունակ մարդկանցից աշխատել է 54 անձ (29 տղամարդ և 25 կին)։ Գործազուրկ են եղել 5 անձ (3 տղամարդ և 2 կին)։ 18 անաշխատունակներից 9-ը եղել են աշակերտներ կամ ուսանողներ, 6-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստոբիխովկա

Ստոբիխովկա (ուկրաիներեն՝ Стобихівка), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Ստոբիխովկա գյուղում բնակվում էր 908 մարդ։ Բնակավայրը զբաղեցնում է 3335 կմ² տարածք։ Բնակչության խտությունը կազմում էր 272,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Այլաբանություն

Այլաբանություն, ալեգորիա (հին հունարեն՝ ἀλληγορία` այլաբանություն), փոխակերպության տեսակներից մեկը, որով իրականության որևէ կողմի, երևույթի, առարկայի մասին գաղափար է տրվում ոչ թե ուղղակի նկարագրությամբ, այլ գեղարվեստական կոնկրետ պատկերի, խոսքի ուրույն կառուցման միջոցով։
Բնությունից, կենդանիների կյանքից վերցված կամ որևէ այլ պատկերի օգնությամբ այլաբանությունը տալիս է հասարակական այս կամ այն երևույթի փոխաբերական նկարագիրը։ Այլաբանության բովանդակությունը պայմանական է, որի միջոցով բուն իմաստն արտահայտվում է անուղղակի կերպով։ Արվեստի տարբեր ճյուղերում օգտագործվում են այլաբանական կայուն պատկերներ։ Օրինակ` հայ մանրանկարչության և ճարտարապետության մեջ խաղողի ու նռան պատկերներն արտահայտել են հայ մարդու ստեղծագործ աշխատանքը, իսկ գեղարվեստական գրականության մեջ վարդի և սոխակի պատկերներով արտահայտվել է սիրո այլաբանությունը։ Առակները, առածները, հանելուկները, հեքիաթները հիմնականում կառուցվում են այլաբանական սկզբունքով։ Դրանցում, օրինակ, աղվեսը խորամանկության արտահայտություն է, առյուծը` ուժի և հզորության, գայլը` ագահության, նապաստակը՝ վախկոտության, մրջյունն ու մեղուն` աշխատասիրության և այլն։ Այլաբանական իմաստ կարող են ունենալ նաև այլ ժանրի գործեր (Եղիշե Չարենցի «Մահվան տեսիլ» պոեմը, Մաքսիմ Գորկու Մրրկահավի երգը բանաստեղծությունը, «Դանկոյի սիրտը» պատմվածքը և այլն)։


== Տես նաև ==
Քարանձավի այլաբանություն


== Ծանոթագրություններ ==


== Աղբյուրներ ==
Էդ. Ջրբաշյան, Հ. Մախչանյան, «Գրականագիտական բառարան», 1980, էջ 12
Կառլո Կոլլոդի

Կառլո Լորենցինի, առավելապես հայտնի է Կառլո Կոլլոդի գրական կեղծանվամբ, նոյեմբերի 24, 1826(1826-11-24)[…], Ֆլորենցիա - հոկտեմբերի 26, 1890(1890-10-26)[…], Ֆլորենցիա), իտալացի մանկագիր, հանրահայտ «Պինոկիոյի արկածները» հեքիաթի հեղինակը։
Կառլո Կոլլոդին ծնվել է 1826 թվականին Ֆլորենցիայում։ 1848 և 1860 թվականների իտալական անկախության պատերազմների ժամանակ որպես կամավոր ծառայել է Տոսկանիայի բանակում։ Նրա քաղաքական ակտիվ հետաքրքրությունները և հայացքները հետագայում տեղ են գտել նաև վաղ շրջանի գրական գործերում։
Կառլո Կոլլոդին մահացել է 1890 թվականին Ֆլորենցիայում` անտեղյակ իր աշխատանքին սպասվող հետագա փառքի ու հաջողությունների մասին. փաստորեն Պինոկիոն շարունակում է իր սեփական կյանքը` անկախ հեղինակից։ Կոլլոդին թաղված է Սան Մինիատոյում։
«Պինոկիոյի արկածները» գրվել է 1881-1882 թվականներից, բայց վերջնական տարբերակը որպես գիրք տպագրվել է 1883 թվականին։ Թարգմանվել է ավելի քան 240 լեզուներով և համարվում է բոլոր ժամանակների ամենաշատ թարգմանված ու կարդացված ոչ կրոնական գիրքը աշխարհում։ Թարգմանվել է հայերեն ևս, իսկ 2014 թվականին հրատարակվել է նաև «Զանգակ» հրատարակչության կողմից [1] Archived 2018-09-12 at the Wayback Machine.: Թարգմանությունը՝ Ալվարդ Ջիվանյանի, նկարազարդումները՝ Մանուելա Ադրեանիի։


== Ծանոթագրություններ ==
Աստերոիդների ցանկ (95601-95700)

Աստերոիդների ցանկ (95501-95600)  • Աստերոիդների ցանկ  • Աստերոիդների ցանկ (95701-95800)
 Աստերոիդների ցանկ (95501-95600)  • Աստերոիդների ցանկ  • Աստերոիդների ցանկ (95701-95800)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Տաշ-Չիշմա

Տաշ-Չիշմա (ռուս.՝ Таш-Чишма, բաշկիրերեն՝ Ташшишмә), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զիլգախոխ

Զիլգախոխ (օսերեն՝ Зилгæ хох, բառացի՝ «պտտվող լեռ»), լեռնագագաթ Մեծ Կովկասի Գլխավոր կամ Ջրբաժան լեռնաշղթայում՝ Թերեք և Մեծ Լիախվի գետերի ակունքների միջև։ Բարձրությունը 3853 մ է։ Լանջերին կան սառցադաշտեր։


== Անվանում ==
Անվանումն ունի օսեթական ծագում. ենթադրում են, որ նշանակում է «պտտվող լեռ»։


== Ծանոթագրություններ ==
Մոխվա

Մոխվա (վրաց.՝ მოხვა), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 820 մետր բարձրության վրա։ Շրջկենտրոն Սաչխերեից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 271 մարդ։


== Ծանոթագրություններ ==
Էշի կաշի

«Էշի կաշի» կամ «Էշի մաշկ» (ֆր.՝ Peau d'Âne) , Շառլ Պերոյի հեքիաթը, առաջին անգամ հրատարակված 1694 թվականին երկու տարբերակով` բանաստեղծությամբ և արձակով։ Հեքիաթն ընդգրկվել է «Սագ մայրիկի հեքիաթները» ժողովածուում և բազմիցս էկրանավորվել է։


== Բովանդակություն ==
Մահվան մահճում թագուհին խնդրեց թագավորին, որ երկրորդ անգամ ամուսնանա, ապա այնպիսի կին ընտրի, որ իրենից խելոք ու գեղեցիկ լինի։ Նոր ընտրյալի անհաջող որոնումներից հետո արքան հասկանում է, որ իր կնոջից ավելի գեղեցիկ իրենց աղջիկն է։ Արքայադուստրը սարսափի մեջ էր ստացած առաջարկից, և իր կնքամայր փերի Յասամանի առաջարկով, թագավորի առաջ դնում է պայմաններ` կարել երեք գույնզգույն զգեստ և տրամադրել սիրելի արքայական էշի կաշին։ Հագնելով կաշին` արքայադուստրը արյունապղծության վախից փախչում է ամրոցից։ Նրան ետևում է կախարդական սնդուկը` երեք զգեստներով։
Արքայադուստրը վարձվում է որպես տնային տնտեսության պահակ մի տան, որտեղ իր անխնամ տեսքի համար ստանում է Էշի Կաշի մականունը։ Մի անգամ բանալու անցքից արքայազնը տեսնում է աղջկա գեղեցկությունը և սիրահարվում։ Նա հրամայում է, որ Էշի Կաշիին իր համար թխի կարկանդակ, ինչպես նաև թագավորության բոլոր աղջիկներին հրամայում է փորձել մատանին. ում այն կբռներ, նրա հետ էլ կամուսնանար։ Գեղեցիկ զգեստ հագնելով` Էշի Կաշին կրում է մատանին և դառնում արքայազնի կինը։


== Սյուժե ==
Ստեղծագործության սյուժեն վաղուց հայտնի էր ողջ Եվրոպայում և ուներ տարբեր տարբերակներ։ Հատկապես շատ են հիշատակումները ֆրանսիական գրականությունում` Ֆրանսիայում հեքիաթի հատուկ ճանաչվածության պատճառով։ Հնարավոր է, որ գլխավոր հերոսուհու կերպարում արտացոլված է կառնավալի, գարնան և Նոր տարվա կերպարը։ Կառնավալային փառատոնների հետ կապվում էին ամուսնական ծեսերը, և հեքիաթում արքայազնը ճանաչում է սիրելիին մատանիով։


== Էկրանավորում ==
1970 — Էշի կաշին (ֆր.՝ Peau d'Âne)  Ֆրանսիա;
1982 — Էշի կաշին  ԽՍՀՄ


== Ծանոթագրություններ ==


== Արտաքին հղումներ ==
Ослиная шкура
Սեյդան

Սեյդան, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Տիգրիս գետի և նրա վտակներից մեկի հովտում, Սղերդ քաղաքից 36 կմ հարավ, գյուղամիջյան ճանապարհի վրա։
Գյուղի շուրջբոլորը կան անտառներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կուրոտակի

Կուրոտակի (ճապ.՝ 黒滝村 Կուրոտակի-մուրա), Ճապոնիայի Նարա պրեֆեկտուրայի Յոսինո գավառում գտնվող գյուղ։ Գյուղի մակերեսը կազմում է 47,71 կմ², բնակչությունը՝ 738 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 15,47 մարդ/կմ²։


== Աշխարհագրական դիրք ==
Կուրոտակի գյուղը տեղակայված է Հոնսյու կղզու Կինկի տարածաշրջանի Նարա պրեֆեկտուրայում։ Այս գյուղի հետ սահմանակցում են Գոձյո քաղաքը, Յոսինո, Սիմոիտի ավանները և Կավակամի, Տենկավա գյուղերը։


=== Հարևան մունիցիպալիտետներ ===
Սիմոիտի ավան
Գոձյո քաղաք
Կավակամի գյուղ


== Բնակչություն ==
Կուրոտակի գյուղի բնակչությունը կազմում է 738 մարդ (2014 թվականի հուլիսի 1-ի տվյալների համաձայն), իսկ խտությունը՝ 15,47 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Կուրոտակի գյուղի պաշտոնական վեբկայք(ճապոներեն)
Զադոնսկի (Բագաևսկի շրջան)

Անվան այլ կիրառումների համար տե՛ս՝ Զադոնսկի (այլ կիրառումներ)Զադոնսկի (ռուս.՝ Задонский), ավան Ռուսաստանի Դաշնության Ռոստովի մարզի Բագաևսկի շրջանում։ Մտնում է Բագայևսկի գյուղական համայնքի կազմի մեջ։
Երազ այգի (Երևան)

Երազ այգին Հայաստանի մայրաքաղաք Երևանի Արաբկիր վարչական շրջանում գտնվող զվարճանքի զբոսայգին է։ Իր անունն այգին ստացել է մոտակայքում գտնվող և 1966-1996 թվականներին գործող Երևանի ավտոմոբիլային գործարանի «ԵրԱԶ» (հապավում ռուսերենից՝ Ереванский автомобильный завод) անվանումից։ «Երազ» բառի բուն իմաստը երևում է այգու կարգախոսից. «Այնտեղ, ուր երազանքներն իրականանում են»։
Զբոսայգին ընդգրկում է մանկական խաղահրապարակ, մանկական ատրակցիոններ, բադերով մեծ լիճ, որտեղ կարելի է նավակ վարել, ռեստորաններ և սրճարաններ։ Այգու մուտքից ոչ հեռու տեղադրված է «Սիրտ» ինստալյացիան՝ բաբախող կարմիր սրտի տեսքով։


== Ճախրուղի ==
Արհեստական լճի մի ափից մյուսն անցնում է ճախրուղի, որի պողպատյա մալուխները ամրացված են երեքհարկանի փայտյա աշտարակներից և որտեղից էլ իրականացվում է նստեցումը։ Ճախրուղուց կարող են օգտվել նաև պատանիները։


== Newmag Summer Fest 2021 ==
2021 թվականի հուլիսի 16 Երազ այգում անցկացվեց ամառային գրքերի փառատոն «Summer Fest 2021», որը կազմակերպել էր Newmag հրատարակչությունը։ Անցկացվել են հայերեն լեզվով գրված կամ թարգմանած գրքերի շնորհանդեսները և հանդիպումներ գրողների հետ։
Ներկայացված գրքերից են.

Ժան Ֆիլիպի և Պատրիկ Ֆորի «Զիդան. Երկու կյանք»
Նարինե Աբգարյանի «Սիմոն»
Անահիտ Խալաֆյանի «Ապրիլի 13. ավարտ և սկիզբ»
Ալեքս Մայքլիդիսի «Կույսերը»
Անի Քոչարի «Հանձնվել չկա»
Արա Թադևոսյանի «Երկու ռոք աստղ, երկու աղջիկ՝ չհաշված Արարատը»Այգում անցկացվել են բաց դասախոսություններ գրականության հետ առնչվող տարբեր թեմաներով, երեխաների համար կարդացել են հեքիաթներ Նաիրա Զոհրաբյանը, Նազենի Հովհաննիսյանը և այլք։


== Պատկերասրահ ==

		
		
		


== Ծանոթագրություններ ==
Հաավա (այլ կիրառումներ)

Հաավա անունը կամ տերմինը կարող է վերաբերել հետևյալ հոդվածներին․

Հաավա - գյուղ Էստոնիայի Սիմեռպալու շրջանի կազմում։
Հաավա - գյուղ Էստոնիայի Վասցելիինա շրջանի կազմում։
Հաավա - գյուղ Էստոնիայի Տառտու շրջանի կազմում։
Ջոն Բոյնթոն Փրիսթլի

Ջոն Բոյնթոն (Ջեյ Բի) Փրիսթլի (անգլ.՝ John Boynton "J. B." Priestley, սեպտեմբերի 13, 1894(1894-09-13)[…], Բրեդֆորդ, Միացյալ Թագավորություն - օգոստոսի 14, 1984(1984-08-14)[…], Ստրատֆորդ ըփոն Էյվոն, Ուորիքշիր, Անգլիա, Միացյալ Թագավորություն), անգլիացի գրող։ Առաջին համաշխարհային պատերազմի (1914-1918 թվականներին) մասնակից։ Փրիսթլիի՝ 1930-ական թվականներին հրատարակած վեպերում պատկերված են հասարակության հակասությունները «Հրեշտակի փողոցը» (1930), «Նրանք թափառում են քաղաքում» (1936)։
«Խավարում Գրետլիում» (1942) վեպն ուղղված է նացիստների հետ համաձայնության ուղիներ Փնտրող անգլիական ուժերի դեմ։ Անգլիայում բյուրոկրատիայի և ունևոր խավի բարքերը նկարագրված են «Սըր Մայքլ և սըր Ջորջ» (1964), «Կերպարներ ստեղծողները» (1968), «Լոնդոնյան փակուղի» (1969) վեպերում։
Մեծ Բրիտանիայի ժամանակակից կյանքի բազմազան պատկերը վերակերտված է Փրիսթլիի «Փառատոն Ֆաբրիջում» (1951), «Կախարդներ» (1954) վեպերում։ Բեղմնավոր է Փրիսթլիի ներդրումը ժամանակակից անգլիական դրամատուրգիայում։ Նրա պիեսներում՝ «Վտանգավոր շրջադարձ» (1932), «Ուռիների պուրակ» (1933), «Դրախտային անկյուն» (1934), «ժամանակը և Քոնվեյների ընտանիքը» (1937), «Երաժշտություն գիշերով» (1938), «Տեսուչը եկավ» (1947), «Գանձ» (1953), «Պարոն Քեթլը և օրիորդ Մունը» (1955), «Ապակե վանդակ» (1958), կյանքի դրամատիզմի սուր զգացողությունը միահյուսվում է սոցիալական ու բարոյական հարցադրումների հետ։


== Ծանոթագրություններ ==
Աշոտ Ոսկանյան

Անվան այլ կիրառումների համար տե՛ս՝ Աշոտ Ոսկանյան (այլ կիրառումներ)
Վիքիպեդիայում կան հոդվածներ  Ոսկանյան ազգանունով այլ մարդկանց մասին:Աշոտ Վաղինակի Ոսկանյան (ապրիլի 24, 1949(1949-04-24), Երևան, Հայկական ԽՍՀ, ԽՍՀՄ), հայ փիլիսոփա, պետական գործիչ։ Փիլիսոփայական գիտությունների թեկնածու, դոցենտ։


== Կենսագրություն ==
Աշոտ Ոսկանյանը ծնվել է 1949 թվականին, Երևանում։ Ավարտել է Երևանի պետական համալսարանը` ստանալով փիլիսոփայի որակավորում։ 1972-1975 թվականներին սովորել է ԵՊՀ ասպիրանտուրայում։


== Գործունեություն ==
1976-1977 թվականներին դասավանդել է Երևանի Վ. Բրյուսովի անվան մանկավարժական ինստիտուտում, 1977-1990 թվականներին՝ ԵՊՀ-ում, դասավանդում է Հայաստանի ամերիկյան համալսարանում և Հայ-ռուսական համալսարանում։ Եղել է ՀՀ ԳԽ մանդատային և էթիկայի հարցերի մշտական հանձնաժողովի նախագահ։ 1995 թվականին ընտրվել է ՀՀ Գերագույն խորհրդի պատգամավոր, եղել է Նախագահության անդամ, հետագայում՝ ՀՀ Ազգային ժողովի պատգամավոր։ 1990-1995 թվականներին եղել է ՀՀ Սահմանադրական հանձնաժողովի անդամ և Ազգային եկեղեցական ժողովի պատվիրակ։ 1995-1997 թվականներին Սլովակիայում և Ավստրիայում եղել է ՀՀ դեսպան ԵԱՀԿ–ում և ՄԱԿ-ի Վիեննայում տեղակայված կազմակերպություններում՝ ՀՀ մշտական ներկայացուցիչ։ 1996-1997 թվականներին որպես դեսպան պաշտոնավարել է Չեխիայում, 1997-2001 թվականներին՝ Գերմանիայում։ 2002-2017 թվականներին մի շարք պաշտոններ է վարել ՀՀ ԱԳՆ-ում։ 2007-2010 թվականներին Վիեննայում եղել է ՀՀ դեսպանության Պրահայի գրասենյակի ղեկավար, 2010-2017 թվականներին՝ ՀՀ ԱԳՆ Ասիայի, Օվկիանայի և Աֆրիկայի վարչության պետ։


=== Հասարակական և գիտական գործունեություն ===
1993 թվականին հիմնադրել և նախագահում է Հումանիտար հետազոտությունների հայկական կենտրոնը (ՀՀՀԿ)։ «Ինքնություն» (Երևան, 1995) և «Հայաստանը Եվրոպայի ճանապարհին. Ինքնություն - 2» (Երևան, 2005) ՀՀՀԿ տարեգրքերի կազմողն ու գլխավոր խմբագիրն է։ Հայերեն, ռուսերեն, գերմաներեն, անգլերեն և ֆրանսերեն ավելի քան հիսուն գիտական հրապարակումների հեղինակ է։ Փիլիսոփայության գծով քսան տեսադասախոսություններից բաղկացած դասընթացի հեղինակ է (ցուցադրված է Boon.TV համացանցային հարթակում)։


== Մենագրություններ ==
Հասկացման անխուսափելիությունը. Դրվագներ փիլիսոփայական հերմենևտիկայի և կազմաքանդման պատմությունից, Երևան, 2015։
Չարենցի ժամանակը (Ոգու մասին), Երևան, 2017։


== Ծանոթագրություններ ==
Այգուտ

Այգուտ (նախկին անվանումը` Գյոլքենդ), գյուղ Հայաստանի Գեղարքունիքի մարզում, Միափորի լեռների հարավային լանջին, Գետիկի հովտում։ Մարզկենտրոն Գավառից գտնվում է 93 կմ հյուսիս-արևելք։ Այգուտ է վերանվանվել 1991 թվականի ապրիլի 3-ին։ Տեղակայված է ծովի մակերևույթից 1420 մետր բարձրության վրա։ Գյուղը գտնվում է մարզի ամենամեծ անտառում, աչքի է ընկնում հարուստ բուսաշխարհով և մրգատու ծառերով։


== Բնակչություն ==
Ըստ ՀՀ 2011 թ. մարդահամարի արդյունքների` Այգուտի մշտական բնակչությունը կազմել է 911, առկա բնակչությունը` 776 մարդ։ Գյուղը նախկինում բնակեցված է եղել ադրբեջանցիներով
Այգուտի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, դաշտավարությամբ և այգեգործությամբ։


== Տես նաև ==
Այգուտի պատմության և մշակույթի անշարժ հուշարձանների ցանկ


== Ծանոթագրություններ ==


== Արտաքին հղումներ ==
2001 թվականի Հայաստանի մարդահամարի արդյունքները, Հայաստանի վիճակագրական կոմիտե
Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio 
Brady Kiesling, Rediscovering Armenia, p. 50, available online at the website of the Internet Archive:ՀՀ բնակավայրերի բառարան Archived 2014-09-12 at the Wayback Machine.
Առընճիկ

Առընճիկ, գյուղ Արևմտյան Հայաստանում, Բիթլիսի վիլայեթի Մշո գավառում։


== Բնակչություն ==
1881 թվականին ուներ 156 բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Is There Anybody Out There? The Wall Live 1980–81

Is There Anybody Out There? The Wall Live 1980–81, բրիտանական պրոգրեսիվ ռոք խումբ Pink Floyd խմբի համերգային ալբոմը, հրապարակվել է 2000 թվականի մարտի 23-ին։
Ալբոմն ստեղծվել է 1980-1981 թվականների համերգի համար։


== Ստեղծագործությունների ցանկ ==


=== Սկավառակ 1 ===
In the Flesh? - 3։00
The Thin Ice - 2։49
Another Brick in the Wall (Part I) - 4։13
The Happiest Days of Our Lives - 1։40
Another Brick in the Wall (Part II) - 6։19
Mother - 7։54
Goodbye Blue Sky - 3։15
Empty Spaces - 2։14
What Shall We Do Now? - 1։40
Young Lust - 5։17
One of My Turns - 3։41
Don’t Leave Me Now - 4։08
Another Brick in the Wall (Part III)- 1։15
The Last Few Bricks - 3։26
Goodbye Cruel World - 1։41


=== Սկավառակ 2 ===
Hey You - 4։55
Is There Anybody Out There? - 3։09
Nobody Home - 3։15
Vera - 1։27
Bring the Boys Back Home - 1։20
Comfortably Numb - 7։26
The Show Must Go On - 2։35
In the Flesh - 4։23
Run Like Hell - 7։05
Waiting for the Worms - 4։14
Stop - 0։30
The Trial - 6։01
Outside the Wall - 4։27


== Հիթ-շքերթներ ==


== Տես նաև ==
The Wall Live in Berlin


== Ծանոթագրություններ ==


== Արտաքին հղումներ ==
Pink-Floyd.ru Archived 2015-03-16 at the Wayback Machine.
Is There Anybody Out There? / The Wall Live 1980-81 на discogs.com
Run Like Hell  Archived 2009-08-26 at the Wayback Machine.
Խանգայ

Խանգայ (մոնղ.՝ Хангайн нуруу), բարձրավանդակ Մոնղոլիայի կենտրոնական մասում։ Երկարությունը շուրջ 700 կմ է, լայնությունը՝ մինչև 200 կմ, բարձրությունը՝ 2000֊3000 մ (առավելագույնը՝ 3905 մ, Օտխոն Տենգրի լեռը)։


== Անվանում ==
Անվանումը մոնղոլերեն է. նշանակում է «զով կլիմա, բերրի հող, փարթամ բուսականություն, անտառապատ լեռներ, բազմաթիվ գետակներ ու լճեր ունեցող տեղանք», բառացի՝ ցանկություն կատարող, հագեցնող։


== Ծանոթագրություններ ==
Ստարոե Զադուբենե

Ստարոե Զադուբենե (ռուս.՝ Старое Задубенье), գյուղ Ռուսաստանի Բրյանսկի մարզի Ունեչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)